b"\n_START_ARTICLE_\nIlles Mac Donald\n_START_PARAGRAPH_\nLes illes Mac Donald s\xc3\xb3n un grup roc\xc3\xb3s format per una illa principal i dos illots o roques (Meyer i Flat, aquesta darrera tocant a l'illa principal o Mac Donald, avui desapareguda coberta per les aig\xc3\xbces despr\xc3\xa9s de l'erupci\xc3\xb3 del volca). Gaireb\xc3\xa9 la totalitat de l'illa principal \xc3\xa9s roca volc\xc3\xa0nica, amb alguns zona de sorra al nord-oest i nord-est i a la punta de l'est. S\xc3\xb3n gaireb\xc3\xa9 inaccessibles i \xc3\xbanicament valuoses per al seu entorn \xc3\xbanic. La seva superf\xc3\xadcie \xc3\xa9s de 2,5\xc2\xa0km\xc2\xb2 (abans poc m\xc3\xa9s d'1\xc2\xa0km\xc2\xb2)_NEWLINE_Formen part de la Heard Island and McDonald Islands (HIMI) Marine Reserve, establerta l'octubre del 2002 i ampliada el 28 de mar\xc3\xa7 de 2014. En relaci\xc3\xb3 a les illes, la reserva cobreix totes les seves aig\xc3\xbces territorials (12 milles) i extenses zones dins de la zona econ\xc3\xb2mica exclusiva de 200 milles (els bancs Coral i Aurora i una petita zona al sud-oest del Banc Pike. L'acc\xc3\xa9s a les illes \xc3\xa9s restringit i de fet si alguna expedici\xc3\xb3 cient\xc3\xadfica s'hi acosta ho fa a l'illa Heard._NEWLINE_Foren descobertes pel capit\xc3\xa0 William McDonald amb el vaixell Samarang, el 4 de gener de 1854. Considerades possessi\xc3\xb3 brit\xc3\xa0nica, foren transferides a Austr\xc3\xa0lia el 1947. El 26 de desembre de 1947 es va proclamar l'establiment del Territori Australi\xc3\xa0 de Heard i Mac Donald."